BBL โบรกฯชูหุ้นเด่นกลุ่มธนาคาร-ได้ประโยชน์ดอกเบี้ยขาขึ้นแนะซื้อเป้า 240 บ.
BBL โบรกฯชูหุ้นเด่นกลุ่มธนาคาร-ได้ประโยชน์ดอกเบี้ยขาขึ้นแนะซื้อเป้า 240 บ.
15 ก.พ. 2562

บล.กสิกรไทย ระบุในบทวิเคราะห์วันนี้(15ก.พ.) ว่า ธนาคารกรุงเทพ จำกัด (มหาชน) หรือ BBL คาดว่ากำไรจะเติบโตแข็งแกร่งต่อเนื่องด้วยแรงหนุนจาก 1) การขยายตัวของ yield จากทิศทางดอกเบี้ยขาขึ้น 2) การตั้งสำรองลดลง เทียบไตรมาสก่อนหน้า จากการที่ตั้งไปเยอะแล้วตั้งแต่ต้นปี และคุณภาพสินเชื่อที่ทรงตัวและ 3) รายได้ค่าธรรมเนียมสุทธิที่ดีขึ้น (จากกองทุนรวม ประกันผ่านธนาคารและค่าธรรมเนียมสินเชื่อ)
ทั้งนี้ BBL เป็นหุ้นเด่นในกลุ่ม เพราะธนาคารจะได้ประโยชน์จากทิศทางดอกเบี้ยขาขึ้น วัฏจักรการลงทุนเชิงบวก คุณภาพสินเชื่อที่ดีขึ้น และงบดุลที่แข็งแกร่งของบริษัทฯ คงคำแนะนำ “ซื้อ” BBL ด้วยราคาเป้าหมายที่ 240 บาท